**2.pielikums**

Cenu aptaujai “Kupfera kapličas arhitektoniski mākslinieciskā inventarizācija, kultūrvēsturiskās izpētes un tehniskās apsekošanas atzinuma sagatavošana”

identifikācijas Nr. TNPz 2025/22

**tEHNISKĀ SPECIFIKĀCIJA**

**“Kupfera kapličas arhitektoniski mākslinieciskā inventarizācija, kultūrvēsturiskās izpētes un tehniskās apsekošanas atzinuma sagatavošana”**

|  |  |  |
| --- | --- | --- |
| **Nr.** | **Pozīcija** | **Apraksts** |
| **1.** | **Pasūtītājs / ēkas īpašnieks** | Talsu novada pašvaldība, Kareivju iela 7, Talsi, Talsu nov., LV-3201 |
| **2.** | **Objekts** | **Kupfera dzimtas kapliča** |
| **3.** | **Informācija par ēku** | * Adrese: Zvaigžņu iela 1, Talsi, Talsu novads * Būves kadastra Nr.: 88010090091 |
| **4.** | **Mērķis** | Izstrādāt Kupfera kapličas ēkas arhitektoniski māksliniecisko inventarizāciju (AMI) un kultūrvēsturisko izpēti (KVI), kā arī sagatavot tehniskās apsekošanas atzinumu tādā apjomā un kvalitātē, lai uz tā pamata turpmāk būtu iespējams izstrādāt Kupfera kapličas ēkas restaurācijas tehnisko dokumentāciju. |
| **5.** | **Prasības** | * AMI un KVI izstrādei ir jāpiesaista vismaz viens kvalificēts speciālists arhitektūras jomā vai citā jomā ar augstāko izglītību, kam ir pieredze AMI un kultūras mantojuma objektu restaurācijas tehniskās dokumentācijas izstrādē. Pēc nepieciešamības ir jāpiesaista arī speciālisti citās jomās, piemēram, būvkonstruktors, vēsturnieks utt. * AMI izstrādē ņemamas vērā NKMP Rekomendācijas Nr.2017-5 “Arhitektūras objektu kultūrvēsturiskās inventarizācijas un kultūrvēsturiskās izpētes vadlīnijas”:   <https://www.nkmp.gov.lv/lv/media/280/download?attachment> |
| **6.** | **Dokumentācijas sastāvs** | Arhitektoniski mākslinieciskā inventarizācija (AMI):   * 1. Titullapa (jānorāda objekta nosaukums, adrese, kadastra apzīmējums, izpētes veikšanas autori un viņu paraksti, izpētes veikšanas gads).   2. Satura rādītājs.   3. Ievaddaļa (jānorāda inventarizācijas priekšmets, metodes un darbu veicēji, galvenās ziņas par objekta struktūru un būvvēsturi).   4. Objekta telpiskā struktūra, arhitektūra un konstrukcijas vispusīga analīze, jāapkopo ziņas par objektu apjomu, formām, plānojumu, izmantotajiem būvmateriāliem un konstrukcijām.   5. Apdare un detaļas (jāapkopo ziņas par konstrukciju apdari, būvdetaļām, autentiskumu u.c.). Jāveic fasādes un iekštelpu apmetuma krāsojuma kontrolzondāža nepieciešamā apjomā, lai noskaidrotu krāsojuma slāņu attīstību un krāsojuma shēmas.   6. Objekta saglabātības stāvokļa novērtējums (balstoties uz vizuālo novērtējumu).   7. Objekta fotofiksācija (ēkas un pieguļošā zemesgabala fotogrāfijas ar komentāriem, fotofiksācijas plāns).   8. Objekta saglabāšanas un izmantošanas ieteikumi.   9. Citi dokumenti un sadaļas (pēc nepieciešamības).   Kultūrvēsturiskā izpēte (KVI):   * 1. Ievaddaļa (jānorāda izpētes priekšmets, metodes).   2. Objekta būvvēsture (hronoloģiskā secībā jāapkopo pieejami vēsturiskie avoti: kartes, plāni, fotogrāfijas, rakstiskie dokumenti).   3. Objekta saglabāšanas un izmantošanas ieteikumi (ņemot vērā izpētē iegūtos datus, definē objekta līdzšinējās attīstības likumsakarības un nosaka objekta vai tā sastāvdaļu kultūrvēsturiskās vērtības līmeni. Balstoties uz šīm atziņām, formulējami ieteikumi objekta tālākai saglabāšanai un izmantošanai).   Tehniskās apsekošanas atzinums:   * 1. Jāsagatavo atbilstoši 15.06.2021.MK noteikumiem Nr. 384 “Būvju tehniskās apsekošanas būvnormatīvs LBN 405-21”. |